Jan 23 SWEMGALA 2017
Die jaarlikse kleure swemgala het op Dinsdagaand, 17 Januarie plaasgevind. Vanjaar het die gees behoorlik hoogty gevier en die kleure spanne het mekaar opdraende in en om die swembad gegee.
Die swemgala is vanjaar deur die blou span gewen na 'n titaniese kop-aan-kop stryd.
Die wenners van die onderskeie ouderdomsgroepe is Zani Smit en Manie Hanekom in die o.14 ouderdomsgroep, Danie de Beer, Shene le Roux en Duane le Roux in die o.15 ouderdomsgroep, Mia Benade en Davey Botha in die o.16 ouderdomsgroep, Elizna Reynecke en Chris van der Merwe in die o.17 ouderdomsgroep en Aletta Matthee en Henlu Liebenberg in die o.19 ouderdomsgroep.
Die swemgala word elke jaar afgesluit met die Spur Matriekaflos. Die eerste lid van die aflosspan moet 'n lengte swem, 'n burger eet en nog 'n lengte swem voordat die volgende swemmer induik. Swemmer nommer twee swem 'n lengte, drink 'n melkskommel en swem dan nog 'n lengte. Swemmer nommer drie swem 'n lengte, eet 'n pakkie skyfies en swem nog 'n lengte. Die vierde swemmer moet 'n gaskoeldrank tussen sy twee lengtes drink.
Vanjaar se wenners van die Spur Matriekaflos was die rooi seuns span bestaande uit Jovan Oosthuizen, Henlu Liebenberg, DS Janse van Rensburg en Istvan Mayer. Die blou meisies span bestaande uit Mariska Cilliers, Melinda du Toit, Lara Barnard en Levonne Groenewald het gewen.